《为三府安公题所藏史痴翁图二首 其二 雪景》
明代·费宏

万壑千崖堆玉尘，老松僵立霜皮皴。行人飞鸟不见影，渔蓑揭揭趋江滨。

荒村酒薄鱼可换，径须一醉宁知贫。诗人往往敬画此，不誇锦帐罗醲醇。

使君爱诗复爱画，行吟坐对皆天真。高堂六月苦炎热，披图便觉融心神。

清飙拂座送凉冷，寒岫照眼增嶙峋。欲凭一问茅檐下，或有扃门高卧人。

作者简介：费宏（1468年-1535年），字子充，号健斋。又号鹅湖，晚年自号湖东野老。江西省铅山县福惠乡烈桥人，明朝状元，内阁首辅。费宏自幼聪慧好学，13岁中信州府童子试“文元”，16岁中江西乡试“解元”，20岁中殿试“状元”，深受宪宗皇帝朱见深的赏识，把费宏留京任职。生于明朝中叶的费宏，少年聪慧，有济世之练达才干。仕途虽经曲折，然始终以高风亮节，与杨廷和、杨一清等人共治天下，深受君主、朝臣倚重，百姓称赞。